ΓΡΑΠΤΗ ΕΡΩΤΗΣΗ E-2900/00

υποβολή: Emmanouil Bakopoulos (GUE/NGL) προς την Επιτροπή

(14 Σεπτεμβρίου 2000)

Θέμα: Τροχαία ατυχήματα

Η απόφαση 1692/96/ΕΚ(1) του Ευρωπαϊκού Κοινοβουλίου και του Συμβουλίου περί την ανάπτυξη του Διευρωπαϊκού Δικτύου Μεταφορών αναφέρει, στο άρθρο 2, ότι στόχος του δικτύου είναι να διασφαλίζει τη διαρκή και σταθερή κινητικότητα προσώπων και αγαθώνπό τις καλύτερες δυνατές κοινωνικές συνθήκες ασφάλειας (mldr).

Σήμερα όμως, τέσσερα χρόνια μετά, ο αριθμός των τραυματιών από τροχαία ατυχήματα παραμένει σταθερός και στα 15 κράτη μέλη, σύμφωνα με τις στατιστικές της Ευρωπαϊκής Ένωσης, ενώ ο αριθμός των νεκρών σε χώρες όπως η Ελλάδα, η Ισπανία και η Πορτογαλία, αυξάνεται σταθερά.

Τί προτίθεται λοιπόν να κάνει η Επιτροπή για την αύξηση της ασφάλειας στους Ευρωπαϊκούς δρόμους;

(1) ΕΕ L 228 της 9.9.1996, σελ. 1.

Απάντηση της κας de Palacio εξ ονόματος της Επιτροπής

(26 Οκτωβρίου 2000)

Από ανθρώπινη, κοινωνική και οικονομική άποψη, η οδική ανασφάλεια αποτελεί ένα από τα σοβαρότερα προβλήματα που αντιμετωπίζουν τα κράτη μέλη, το οποίο παρουσιάζει μεγάλες διακυμάνσεις αναλόγως του κράτους μέλους.

Η βελτίωση της οδικής ασφάλειας αποτελεί ευθύνη επιμερισμένη μεταξύ των διαφόρων ενεχόμενων παραγόντων, ήτοι Κοινότητας, κρατών μελών, τοπικών αρχών, επιχειρήσεων και, βεβαίως, των ίδιων των πολιτών.

Η Κοινότητα, σε ό,τι την αφορά, έχει σαφή, και ορισμένες φορές αποκλειστική, ευθύνη για ορισμένα μέτρα, όπως τα τεχνικά πρότυπα των οχημάτων, οι κανόνες έκδοσης της άδειας οδήγησης ή τα μέτρα για την ανάπτυξη καινοτόμων τεχνολογιών, επί παραδείγματι στη διαχείριση της κυκλοφορίας.

Άλλες δράσεις είτε έχουν τεθεί σε εφαρμογή είτε έχουν προταθεί στον τομέα της εκπαίδευσης, των ελέγχων και της συνεργασίας με τις δυνάμεις της αστυνομίας και της χωροφυλακής, στις οποίες έχει ληφθεί περισσότεροπόψη η οδική ασφάλεια στη διευθέτηση των δρόμων και των οδικών έργων ή εντείνεται η ανταλλαγή πληροφοριών και πείρας σε πολυάριθμους τομείς, όπως η κατάρτιση και οι εκστρατείες ευαισθητοποίησης.

Όλα αυτά τα μέτρα αναμένεται να έχουν ιδιαίτερα θετικό αποτέλεσμα στα κράτη μέλη που παρουσιάζουν ταψηλότερα ποσοτά μοιραίων ατυχημάτων.

Τα μέτρα που εκτελούνται ή προτείνονται βραχυπρόθεσμα σε κοινοτική κλίμακα περιγράφονται στην ανακοίνωση της Επιτροπής της 17ης Μαρτίου 2000 με τίτλο Οι προτεραιότητες της οδικής ασφάλειας στην Ευρωπαϊκή Ένωση έκθεση προόδου και ιεράρχησης των δράσεων(1). Τα μέτρα αυτά εντάσσονται στο 2o πρόγραμμα δράσης (1997-2001) της Κοινότητας στον τομέα της οδικής ασφάλειας.

Επίσης, η Επιτροπή θα συνεχίσει τις προσπάθειες με βάση τοπάρχον πρόγραμμα και θα εκπονήσει το 2001 πρόγραμμα δράσης με στόχο να μειωθεί ο αριθμός θανάτων και σοβαρών τραυματισμών σε όλους τους δρόμους της Ευρώπης, για την περίοδο 2002-2010, στο οποίο θα πραγματεύεται συγκεκριμένα όλες τις πτυχές που προαναφέρθηκαν καθώς και τις πτυχές που έθεσε το Αξιότιμο Μέλος του Ευρωπαϊκού Κοινοβουλίου.

Όσον αφορά το οδικό διευρωπαϊκό δίκτυο, η Επιτροπή χρηματοδοτεί άλλωστε ορισμένα έργα που θα επιτρέψουν την ανάπτυξη τηλεματικών μέσων διαχείρισης της κυκλοφορίας και ενημέρωσης των χρηστών, τα οποία συμβάλλουν και στη βελτίωση της οδικής ασφάλειας.

(1) COM(2000)125 τελικό.